CELEX: 32015D2278
Language: bg
Date: 2015-12-04 00:00:00
Title: Решение за изпълнение (ЕС) 2015/2278 на Комисията от 4 декември 2015 година за изменение на приложения I и II към Решение 2004/558/ЕО по отношение на статута на федералните провинции Бремен, Хесен и Долна Саксония в Германия на свободни от инфекциозен ринотрахеит по говедата (нотифицирано под номер С(2015) 8462) (Текст от значение за ЕИП)

8.12.2015   
            
            
               BG
            
            
               Официален вестник на Европейския съюз
            
            
               L 322/55
            
         РЕШЕНИЕ ЗА ИЗПЪЛНЕНИЕ (ЕС) 2015/2278 НА КОМИСИЯТА
   от 4 декември 2015 година
   за изменение на приложения I и II към Решение 2004/558/ЕО по отношение на статута на федералните провинции Бремен, Хесен и Долна Саксония в Германия на свободни от инфекциозен ринотрахеит по говедата
   
      
         (нотифицирано под номер С(2015) 8462)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално член 9, параграф 2 и член 10, параграф 2 от нея,
   като има предвид, че:
   
               (1)
            
            
               В Директива 64/432/ЕИО се определят правила относно търговията с говеда в Съюза, включително изискването, че говедата, които попадат в обхвата на посочения акт, по време на транспортирането им трябва да се придружават от здравен сертификат, съответстващ на образец 1, определен в приложение Е към нея („образец 1“). В член 9 от посочената директива се предвижда, че държава членка, която има задължителна национална програма за контрол на инфекциозен ринотрахеит по говедата, може да представи на Комисията своята програма за одобрение. В член 9 от Директива 64/432/ЕИО се предвижда също определянето на допълнителни гаранции, които могат да се изискват при вътресъюзна търговия.
            
         
               (2)
            
            
               Освен това в член 10 от Директива 64/432/ЕИО се предвижда, че когато дадена държава членка счита, че нейната територия или част от нея е свободна от инфекциозен ринотрахеит по говедата, тя представя на Комисията съответната подкрепяща документация. В посочения член се предвижда също определянето на допълнителни гаранции, които може да се изискват при вътресъюзна търговия.
            
         
               (3)
            
            
               С Решение 2004/558/ЕО на Комисията (2) се одобряват програмите за контрол и изкореняване на инфекцията с херпес вирус 1 по говедата (BHV-1), представени от държавите членки, изброени в приложение I към същото решение, за регионите, които са изброени в посоченото приложение и за които се прилагат допълнителни гаранции в съответствие с член 9 от Директива 64/432/ЕИО. Освен това в приложение II към Решение 2004/558/ЕО са изброени регионите на държавите членки, които се считат за свободни от BHV-1 и по отношение на които се прилагат допълнителни гаранции в съответствие с член 10 от Директива 64/432/ЕИО. В членове 2 и 3 от Решение 2004/558/ЕО също така се посочва информацията, която да се включи в образец 1 по отношение на позоваването на посоченото решение.
            
         
               (4)
            
            
               С Решение за изпълнение 2014/798/ЕС на Комисията (3) бе изменена Директива 64/432/ЕИО, включително образец 1. Вследствие на това е необходимо да се изменят позоваванията на образец 1 в членове 2 и 3 от Решение 2004/558/ЕО.
            
         
               (5)
            
            
               Федералните провинции Бремен, Хамбург, Хесен, Долна Саксония, Северен Рейн-Вестфалия, Райнланд-Пфалц, Саарланд и Шлезвиг-Холщайн от Германия понастоящем са изброени в приложение I към Решение 2004/558/ЕО.
            
         
               (6)
            
            
               Германия е представила на Комисията подкрепяща документация с цел федерални провинции Бремен, Хесен и Долна Саксония да бъдат счетени за свободни от BHV-1, както и за тях да се прилагат допълнителните гаранции в съответствие с член 10 от Директива 64/432/ЕИО.
            
         
               (7)
            
            
               След оценката на представената от Германия подкрепяща документация федерални провинции Бремен, Хесен и Долна Саксония вече не следва да фигурират в приложение I към Решение 2004/558/ЕО, а да бъда включени в приложение II към същото решение, като обхватът на допълнителните гаранции по член 10 от Директива 64/432/ЕИО следва да бъде разширен, за да включи и посочените провинции. Приложения I и II към Решение 2004/558/ЕО следва да бъдат съответно изменени.
            
         
               (8)
            
            
               Поради това Решение 2004/558/ЕО следва да бъде съответно изменено.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение 2004/558/ЕО се изменя, както следва:
   
               1)
            
            
               В член 2 параграф 4 се заменя със следното:
               „4.   В точка II.3.3 от раздел В на здравния сертификат, определен в образец 1 от приложение Е към Директива 64/432/ЕИО, който придружава говедата, посочени в параграф 1 от настоящия член, на съответните предвидени за това в посочената точка места се посочват съответният член, параграф и буква от настоящото решение.“
            
         
               2)
            
            
               В член 3 параграф 3 се заменя със следното:
               „3.   В точка II.3.3 от раздел В на здравния сертификат, определен в образец 1 от приложение Е към Директива 64/432/ЕИО, който придружава говедата, посочени в параграф 1 от настоящия член, на съответните предвидени за това в посочената точка места се посочват съответният член, параграф и буква от настоящото решение.“
            
         
               3)
            
            
               Приложения I и II се заменят с текста в приложението към настоящото решение.
            
         Член 2
   Адресати на настоящото решение са държавите членки.
   
      Съставено в Брюксел на 4 декември 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ 121, 29.7.1964 г., стр. 1977.
   
      (2)  Решение 2004/558/ЕО на Комисията от 15 юли 2004 г. за прилагане на Директива 64/432/ЕИО на Съвета относно допълнителните гаранции при търговията в Общността с говеда във връзка с инфекциозния ринотрахеит по говедата и одобрението на представените от някои държави членки програми за изкореняване на болестта (ОВ L 249, 23.7.2004 г., стр. 20).
   
      (3)  Решение за изпълнение 2014/798/ЕС на Комисията от 13 ноември 2014 г. за изменение на приложение Е към Директива 64/432/ЕИО на Съвета по отношение на формàта на образците на здравни сертификати за търговия в рамките на Съюза с говеда и със свине и относно допълнителните здравни изисквания във връзка с Trichinella при търговия в рамките на Съюза с домашни свине (ОВ L 330, 15.11.2014 г., стр. 50).
   
      ПРИЛОЖЕНИЕ
      „
            ПРИЛОЖЕНИЕ I
            
                        Държави членки
                     
                     
                        Региони на държави членки, по отношение на които се прилагат допълнителните гаранции за инфекциозен ринотрахеит по говедата в съответствие с член 9 от Директива 64/432/ЕИО
                     
                  
                        Белгия
                     
                     
                        Всички региони
                     
                  
                        Чешка република
                     
                     
                        Всички региони
                     
                  
                        Германия
                     
                     
                        Федералните провинции:
                        
                                     
                                 
                                 
                                    Хамбург
                                 
                              
                                     
                                 
                                 
                                    Северен Рейн-Вестфалия
                                 
                              
                                     
                                 
                                 
                                    Райнланд-Пфалц
                                 
                              
                                     
                                 
                                 
                                    Саарланд
                                 
                              
                                     
                                 
                                 
                                    Шлезвиг-Холщайн
                                 
                              
                  
                        Италия
                     
                     
                        Регион Фриули-Венеция Джулия
                        Автономна провинция Тренто
                     
                  
         
            ПРИЛОЖЕНИЕ II
            
                        Държави членки
                     
                     
                        Региони на държави членки, по отношение на които се прилагат допълнителните гаранции за инфекциозен ринотрахеит по говедата в съответствие с член 10 от Директива 64/432/ЕИО
                     
                  
                        Дания
                     
                     
                        Всички региони
                     
                  
                        Германия
                     
                     
                        Федералните провинции:
                        
                                     
                                 
                                 
                                    Баден-Вюртемберг
                                 
                              
                                     
                                 
                                 
                                    Бавария
                                 
                              
                                     
                                 
                                 
                                    Берлин
                                 
                              
                                     
                                 
                                 
                                    Бранденбург
                                 
                              
                                     
                                 
                                 
                                    Бремен
                                 
                              
                                     
                                 
                                 
                                    Хесен
                                 
                              
                                     
                                 
                                 
                                    Долна Саксония
                                 
                              
                                     
                                 
                                 
                                    Мекленбург-Предна Померания
                                 
                              
                                     
                                 
                                 
                                    Саксония
                                 
                              
                                     
                                 
                                 
                                    Саксония-Анхалт
                                 
                              
                                     
                                 
                                 
                                    Тюрингия
                                 
                              
                  
                        Италия
                     
                     
                        Регион Вале д'Аоста
                        Автономна провинция Болцано
                     
                  
                        Австрия
                     
                     
                        Всички региони
                     
                  
                        Финландия
                     
                     
                        Всички региони
                     
                  
                        Швеция
                     
                     
                        Всички региони
                     
                  “